ग्रांट अटकी,आठ महीने से कम्युनिटी सेंटर का निर्माण रुका
बिहौलीरोड पर लघु सचिवालय के नजदीक करीब पौने चार करोड़ रुपए की लागत से बन रहे कम्युनिटी सेंटर का निर्माण ग्रांट मिल पाने के कारण अधर में अटक गया है। जिस कारण पिछले करीब आठ माह से निर्माण बंद है।
निर्माण होने पर जहां लोगों ने उसमें पशु बांधने शुरू कर दिए है, वहीं देखभाल के अभाव में बिल्डिंग जर्जर हो चली है। हालांकि नपा अधिकारियों का दावा है कि आगे निर्माण को लेकर ग्रांट के लिए पत्र लिखा जा चुका है, परंतु फिलहाल ग्रांट मिल नहीं पाई है।
गौरतलब है कि 15 फरवरी 2014 को तत्कालीन सीएम भूपेंद्र सिंह हुड्डा ने 3 करोड़ 78 लाख रुपए से बिहौली रोड पर बनने वाले आधुनिक कम्युनिटी सेंटर की आधारशिला रखी थी। डेढ़ साल के भीतर काम को पूरा होना था। सरकार की ओर से इसके लिए पहली किस्त के रूप में 2.40 करोड़ रुपए जमा करा दिए गए थे। जिससे सेंटर की चार दीवारी के साथ साथ हाल कमरों का द्वितीय तल बना दिया गया। अब दूसरी किस्त नहीं आने से निर्माण का काम करीब पिछले आठ माह से बंद पड़ा है। वहीं नपा अधिकारियों की माने तो निर्माण कार्य बंद होने और सामग्रियों के भाव बढ़ने से भवन की लागत बढ़कर साढ़े चार करोड़ तक पहुंच सकती है। हालांकि शहर से काफी दूर होने पर कम्युनिटी सेंटर के निर्माण पर लोगों ने विरोध भी जताया था।
पैसे आने पर काम होगा शुरू : नपा सचिव
नपासचिव मांगे राम का कहना है कि कम्यूनिटी सेंटर के निर्माण पर सरकार की ओर से मिली 2.4 करोड़ की ग्रांट खर्च हो चुकी है। आगे निर्माण को लेकर बजट बनाकर भेजा हुआ है। जैसे ही पास होकर पैसे आएंगे, तभी काम शुरू करा दिया जाएगा।
समालखा. बिहोलीरोड पर अधर में लटका कम्युनिटी सेंटर का निर्माण कार्य। निर्माण होने पर लोगों को मिलेगी सहूलियत।
mag_Deva hin_Deva hin_Deva hin_Deva hin_Deva hin_Deva hin_Deva